Nr. L 249/18 De Europæiske Fællesskabers Tidende 24. 9. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. september 1994 om at trække tilladelser for de plantebeskyttelsesmidler, der indeholder cyha- lothrin som aktivt stof, tilbage. (94/643/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plan- tebeskyttelsesmidler (7), særlig artikel 4, stk. 5, og ud fra følgende betragtninger : Cyhalothrin var et af de 90 aktive stoffer, der var omfattet af det i artikel 8, stk. 2, i direktiv 91/414/EØF (?) fastsatte arbejdsprogram ; ingen producent eller medlemsstat har udtrykt interesse i at få dette stof optaget i bilag I til direktiv 91/414/EØF ; det bør tages i betragtning, at de data, der er nødvendige til en nyvurdering af dette stof, ikke vil blive forelagt i forbindelse med arbejdsprogrammet, og at det derfor bør besluttes, at gældende tilladelser for plantebeskyttelses- midler, der indeholder dette aktive stof, skal trækkes tilbage ; beslutningen udelukker ikke, at cyhalothrin senere kan blive vurderet i henhold til artikel 6 i direktiv 91/414/ EØF; FT nr. L 366 af 15. 12. 1992, s. 10. FT nr. L 230 af 19. 8. 1991, s. 1. de i denne beslutning fastsatte foranstaltninger er i over- ensstemmelse med udtalelse fra Den Stående Komité for Plantesundhed — VEDTAGET FØLGENDE BESLUTNING : Artikel 1 Medlemsstaterne sørger for, at: 1) tilladelser for plantebeskyttelsesmidler, der indeholder cyhalothrin, trækkes tilbage inden seks måneder efter datoen for denne beslutning 2) der fra datoen for denne beslutning ikke mere gives eller fornyes tilladelser for plantebeskyttelsesmidler, der indeholder cyhalothrin, i henhold til undtagelsen i artikel 8, stk. 2, i direktiv 91/414/EØF. Artikel 2 Denne beslutning er rettet til medlemsstaterne. Udfærdiget i Bruxelles, den 12. september 1994. På Kommissionens vegne René STEICHEN Medlem af Kommissionen